Α.Σ. Μαγνησιακός Βόλου

Ο Μαγνησιακός Αθλητικός Σύλλογος Βόλου είναι αθλητικός σύλλογος που εδρεύει στον Βόλο. Επίσημο έτος ίδρυσης είναι το 1966 και χρώματα το μπλε και το λευκό. Διαθέτει τρία ενεργά τμήματα: τμήμα ποδοσφαίρου, τεχνικής και καλλιτεχνικής κολύμβησης. Στο παρελθόν διέθετε και τμήμα ποδοσφαίρου γυναικών, το οποίο μετονομάστηκε σε Ν.Π.Σ. Βόλος.

Ιστορία 
Ο Μαγνησιακός ιδρύθηκε επίσημα το 1966 ύστερα από συγχώνευση του Κενταύρου Βόλου (έτος ίδρυσης 1928) και του Παγασητικού Βόλου (έτος ίδρυσης 1945), παρ' όλα αυτά δηλώνει ως έτος ίδρυσης το 1928 (ημερομηνία ίδρυσης του Κενταύρου). Στην αρχή ξεκίνησε μόνο το ποδοσφαιρικό τμήμα, όμως στην πορεία ίδρυσε και τμήματα κολύμβησης. Το ποδοσφαιρικό τμήμα είναι το πιο πετυχημένο μέχρι στιγμής καθώς μετράει και παρουσίες στις εθνικές κατηγορίες.

Τμήμα ποδοσφαίρου ανδρών

Ιστορική αναδρομή 
Με την ίδρυση του, ο Μαγνησιακός αγωνίστηκε στην Γ΄ Εθνική την σεζόν 1966-67 τερματίζοντας στην 5η θέση του Γ' Ομίλου, Μετά την κατάργηση της κατηγορίας ο Μαγνησιακός επέστρεψε στο τοπικό πρωτάθλημα κατακτώντας την σεζόν 1967-68 την πρώτη θέση καθώς και μια θέση στο ειδικό ερασιτεχνικό πρωτάθλημα για την άνοδο στην Β' Εθνική. Στο μίνι αυτό πρωτάθλημα ο Μαγνησιακός κατακτά την 4η θέση και επιστέφει αυτομάτως στο τοπικό πρωτάθλημα. Την σεζόν 1969-70 κατακτά και πάλι το πρωτάθλημα ΕΠΣ Θεσσαλίας και αγωνίζεται και πάλι στο μίνι ερασιτεχνικό πρωτάθλημα του 1970. Κατακτά την τελευταία θέση σε έναν όμιλο 4 ομάδων και την δεκαετία του 1970 αγωνίζεται στην πρώτη τοπική κατηγορία δίχως να γευτεί την χαρά της κατάκτησης του πρωταθλήματος. 

Την σεζόν 1981-82 κατακτά το πρωτάθλημα μετά από 12 χρόνια και ανεβαίνει για πρώτη φορά σε εθνική κατηγορία. Την σεζόν 1982-83 αγωνίζεται στην νεοσύστατη Δ΄ Εθνική δίχως καμία ιδιαίτερη επιτυχία καθώς τερματίζει στην προτελευταία θέση του βαθμολογικού πίνακα του 5ου ομίλου και αυτομάτως υποβιβάζεται. Την σεζόν 1985-86 ανεβαίνει και πάλι στην Δ' Εθνική, κάνοντας το νταμπλ στο πρωτάθλημα ΕΠΣΘ, στην οποία την σεζόν 1986-87 δείχνει ένα ανταγωνιστικό πρόσωπο τερματίζοντας στην 9η θέση αλλά υποβιβάζεται λόγω μείωσης των ομάδων στην Δ' Εθνική. Η δεκαετία του 1990 για τον Μαγνησιακό θεωρείται ως μια δεκαετία με πολλά σκαμπανεβάσματα. Την σεζόν 1992-93 υποβιβάζεται στην Β' Τοπική κατηγορία για πρώτη φορά στην ιστορία του αλλά ανεβαίνει 2 χρόνια αργότερα καταλαμβάνοντας την 3η θέση, για να ξαναπέσει 3 χρόνια αργότερα την σεζόν 1997-98, αλλά αυτήν την φορά το πέρασμα του στην Β' κατηγορία ήταν σύντομο καθώς κατάλαβε την 2η θέση. 

Την σεζόν 2002-03 ο Μαγνησιακός κατακτά τον τίτλο του πρωταθλητή ΕΠΣΘ μετά από 17 χρόνια και ανεβαίνει ξανά στην Δ΄ Εθνική. Την επόμενη σεζόν ο Μαγνησιακός κάνει μια απογοητευτική πορεία τερματίζοντας στην τελευταία θέση και δικαίως υποβιβάζεται. Αξιοσημείωτο εκείνη την σεζόν είναι ότι έρχεται αντιμέτωπος με την έτερη ιστορική βολιώτικη ομάδα, τον Ολυμπιακό Βόλου από τον οποίο ηττάται με 3-1 και 0-2 αντίστοιχα. 

Από την σεζόν 2004-05 και για 19 χρόνια είχε αδιάλειπτη παρουσία στα τοπικά πρωταθλήματα Α' και Β' κατηγορίας. Την σεζόν 2022-23 κατέκτησε δεύτερο διαδοχικό πρωτάθλημα, αυτή την φορά το πρωτάθλημα ΕΠΣΘ με διαφορά 1 βαθμού από τον δεύτερο και προκρίθηκε στο ειδικό ερασιτεχνικό πρωτάθλημα για την άνοδο στην Γ΄ Εθνική, στο οποία τελικά κατέκτησε την άνοδο, έχοντας μια εξαιρετική παρουσία.

Η πορεία τα τελευταία χρόνια 
Η πορεία του Μαγνησιακού Βόλου από το 1985 μέχρι σήμερα:
{| width=50% 
| valign=top |
{| class="wikitable" 
|- width="80"
! Περίοδος
! Κατηγορία
|-
|width="52"|1985–86||<center>Α΄ Ε.Π.Σ.Θ.
|-
|width="52"|1986–87||<center>Δ΄ Εθνική
|-
|width="52"|1987–88||rowspan=6|<center>Α΄ Ε.Π.Σ.Θ.
|-
|width="52"|1988–89
|-
|width="52"|1989–90
|-
|width="52"|1990–91
|-
|width="52"|1991–92
|-
|width="52"|1992–93
|-
|width="52"|1993–94||rowspan=2|<center>Β΄ Ε.Π.Σ.Θ.
|-
|width="52"|1994–95
|-
|width="52"|1995–96||rowspan=3|<center>Α΄ Ε.Π.Σ.Θ.
|-
|width="52"|1996–97
|-
|width="52"|1997–98
|-
|width="52"|1998–99||<center>Β΄ Ε.Π.Σ.Θ.
|-
|width="52"|1999–00||rowspan=4|<center>Α΄ Ε.Π.Σ.Θ.
|-
|width="52"|2000–01
|-
|width="52"|2001–02
|-
|width="52"|2002–03
|-
|width="52"|2003–04||<center>Δ΄ Εθνική
|-
|width="52"|2004–05||rowspan=12|<center>Α΄ Ε.Π.Σ.Θ.
|-
|width="52"|2005–06
|-
|width="52"|2006–07
|-
|width="52"|2007–08
|-
|width="52"|2008–09
|-
|width="52"|2009–10
|-
|width="52"|2010–11
|-
|width="52"|2011–12
|-
|width="52"|2012–13
|-
|width="52"|2013–14
|-
|width="52"|2014–15
|-
|width="52"|2015–16
|-
|width="52"|2016–17||<center>Β΄ Ε.Π.Σ.Θ.
|-
|width="52"|2017–18||rowspan=2|<center>Α΄ Ε.Π.Σ.Θ.
|-
|width="52"|2018–19
|-
|width="52"|2019–20||rowspan=3|<center>Β΄ Ε.Π.Σ.Θ.
|-
|width="52"|2020–21
|-
|width="52"|2021–22
|-
|width="52"|2022–23||<center>Α΄ Ε.Π.Σ.Θ.
|-
|width="52"|2023–24||<center>Γ΄ Εθνική Ερασιτεχνική
|}
|}

 Τίτλοι 
 Πρωτάθλημα Α' κατηγορίας ΕΠΣ Θεσσαλίας Πρωταθλήτρια (6) : 1968, 1970, 1982, 1986, 2003, 2023

 Πρωτάθλημα Β' κατηγορίας ΕΠΣ Θεσσαλίας Πρωταθλήτρια (2) : 2017, 2022

 Κύπελλο ΕΠΣ Θεσσαλίας Κυπελλούχος (1) : 1986

 Τμήμα ποδοσφαίρου νέων 
Από το 2017 έως το 2020 ο Μαγνησιακός διέθετε τμήμα ποδοσφαίρου νέων το οποίο αγωνιζόταν στα πρωταθλήματα Β΄ και Γ΄ ΕΠΣΘ. Το τμήμα επανήλθε το 2023 ως Μαγνησιακός Β και από την σεζόν 2023-2024 αγωνίζεται στην Γ΄ ΕΠΣΘ.

 Εγκαταστάσεις 
Το γήπεδο του Μαγνησιακού Βόλου βρίσκεται στην περιοχή των Παλαιών. Είναι χτισμένο κοντά στο ποτάμι αλλά και δίπλα από το αρχαίο κάστρο του Βόλου. Διαθέτει μικρές κερκίδες που  μπορούν να χωρέσουν έως και 150-200 άτομα. 

Από την σεζόν 2023-24 θα χρησιμοποιεί το Γήπεδο Παντελής Μαγουλάς για τις ανάγκες του στην Γ΄ Εθνική.

 Τμήμα ποδοσφαίρου γυναικών 
Το τμήμα ποδοσφαίρου γυναικών του Μαγνησιακού αγωνιζόταν στα πρωταθλήματα Γ' και Β' Εθνικής μέχρι το 2021 όταν και αποφασίστηκε η μεταφορά του στον ερασιτέχνη Βόλο ΝΠΣ και η μετονομασία του σε ΝΠΣ Βόλος'''.

Τμήμα καλαθοσφαίρισης ανδρών

Τίτλοι 
A1 Θεσσαλίας: 
1987-88

Τμήμα κολύμβησης   

Το τμήμα κολύμβησης του Μαγνησιακού δημιουργήθηκε τον Αύγουστο του 2018

Παραπομπές

Εξωτερικοί σύνδεσμοι 

 Επίσημη σελίδα Facebook Α.Σ. Μαγνησιακού
 Επίσημη σελίδα Facebook τμήματος ποδοσφαίρου Μαγνησιακού
 Επίσημη ιστοσελίδα τμήματος κολύμβησης Μαγνησιακού

Αθλητικοί σύλλογοι Μαγνησίας
Ιδρύσεις αθλητικών συλλόγων το 1966
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1966